1. ปัจจัยความเสี่ยง

ปัจจัยความเสี่ยงที่อาจมีผลกระทบต่อการทำรายการของบริษัทมีดังนี้

1.  ความเสี่ยงทางธุรกิจและทางการตลาด

จากโครงสร้างรายได้ในปัจจุบันนั้น
รายได้หลักของบริษัทมาจากโครงการโทรศัพท์สาธารณะทางไกลชนบท ที่ให้บริการกับบริษัท ทศท
คอร์ปอเรชั่น จำกัด (มหาชน) ซึ่งจะหมดอายุสัญญาในอีก 2 ปีข้างหน้า
และการต่ออายุสัญญานั้นยังมีความไม่แน่นอน
แต่จากภาวะเศรษฐกิจโดยรวมของประเทศไทยที่ขยายตัวอย่างต่อเนื่องจากปี 2546
ประกอบกับนโยบายของรัฐบาลที่ส่งเสริมให้มีการใช้เทคโนโลยีสารสนเทศและการสื่อสารมากขึ้นทั้งในหน่วยงานภาครัฐบาล
รัฐวิสาหกิจ และภาคเอกชน โดยเฉพาะอย่างยิ่งในชนบทห่างไกล
ส่งผลให้ธุรกิจที่เกี่ยวข้องมีการขยายตัวตามไปด้วย
เมื่อพิจารณาธุรกิจอื่นของบริษัทในช่วงที่ผ่านมาเช่น iPSTAR
ซึ่งเป็นระบบสื่อสารผ่านดาวเทียมที่เริ่มเปิดให้บริการแล้ว รวมทั้งการขายเครื่อง EDC
ที่มียอดรายได้ที่เพิ่มขึ้นอย่างต่อเนื่องในปีที่ผ่านมาทำให้โครงสร้างรายได้ของบริษัทยังคงมีความมั่นคงต่อเนื่อง

เพื่อลดความเสี่ยงทางธุรกิจจากการแข่งขันในตลาดที่คาดว่าจะรุนแรงมากขึ้นจากนโยบายการเปิดเสรีทางโทรคมนาคม
และการเปลี่ยนแปลงของเทคโนโลยีที่รวดเร็ว
ประกอบกับบริษัทมีกระแสเงินสดคงเหลือจากการดำเนินธุรกิจปัจจุบัน
บริษัทมีนโยบายที่จะสร้างความสมดุลระหว่างการสร้างรายได้จากงานโครงการขนาดใหญ่ระยะยาวของหน่วยงานภาครัฐบาลกับการขยายการให้บริการไปยังธุรกิจที่เกี่ยวข้องอื่น
ๆ
โดยเน้นการต่อยอดบริการทางด้านเทคโนโลยีสารสนเทศและการสื่อสารในรูปแบบสินค้าและบริการแบบครบวงจร
(Total Solution)
เพื่อเป็นการสร้างฐานลูกค้าซึ่งจะมีรายได้จากค่าบริการที่เป็นฐานรายได้ที่มั่นคงของบริษัทในระยะยาว
เช่นการให้บริการอินเทอร์เน็ต

2.  ความเสี่ยงจากการค้างชำระของลูกหนี้

บริษัทได้ดำเนินนโยบายการแก้ไขปัญหาจากการค้างชำระหนี้ของลูกหนี้อย่างต่อเนื่อง
โดยมีหน่วยงานเร่งรัดหนี้สินเข้ามาดูแลปัญหานี้โดยเฉพาะ
จึงทำให้บริษัทสามารถควบคุมยอดหนี้ค้างชำระให้อยู่ในระดับที่น่าพอใจ
นอกจากนั้นบริษัทยังมีนโยบายในการพิจารณาถึงสถานภาพและสภาพคล่องของลูกค้าแต่ละรายก่อนการให้บริการ
เพื่อลดปัญหาหนี้เสียอันอาจจะเกิดผลกระทบต่อบริษัทได้ในอนาคต
โดยลูกหนี้ส่วนใหญ่ในปัจจุบันเป็นลูกค้าที่มีฐานะทางการเงินดี เช่น รัฐวิสาหกิจ หน่วยงานของรัฐบาล
และบริษัทขนาดใหญ่ จึงทำให้ความเสี่ยงด้านหนี้เสียอยู่ ณ ระดับต่ำ เช่น
โครงการโทรศัพท์สาธารณะทางไกลชนบทของบริษัท ทศท คอร์ปอเรชั่น จำกัด (มหาชน)
ที่มีการชำระที่ดีอย่างต่อเนื่อง
สำหรับยอดลูกหนี้ค้างชำระประมาณครึ่งหนึ่งของยอดลูกหนี้รวมเป็นลูกหนี้จากโครงการของบริษัท กสท
โทรคมนาคม จำกัด (มหาชน) ซึ่งบริษัทคาดว่าจะได้รับชำระหนี้คืนทั้งหมดภายในไตรมาสที่ 1 ของปี
2548 ซึ่งจะทำให้ยอดลูกหนี้ของบริษัทลดลงมาก

1.3 ความเสี่ยงจากการที่บริษัทมีผู้ถือหุ้นรายใหญ่ถือหุ้นเกินกว่าร้อยละ 50

เนื่องจากบริษัทมีผู้ถือหุ้นรายใหญ่คือ บริษัท สามารถคอร์ปอเรชั่น จำกัด (มหาชน) ซึ่งถือหุ้นในบริษัท
จำนวน 286,439,560 * หุ้น หรือคิดเป็นร้อยละ 55.08 ของทุนชำระแล้วของบริษัท และบริษัท
วิไลลักษณ์ อินเตอร์เนชั่นแนล โฮลดิ้ง จำกัด ซึ่งมีผู้ถือหุ้นกลุ่มเดียวกับบริษัท สามารถคอร์ปอเรชั่น
จำกัด (มหาชน) คือตระกูลวิไลลักษณ์ ซึ่งถือหุ้นในบริษัทจำนวน 5,660,000 หุ้น คิดเป็นร้อยละ
1.09 ของทุนชำระแล้วของบริษัท ทำให้สามารถที่จะควบคุมการ

ลงมติผู้ถือหุ้นเกือบทั้งหมดในเรื่องสำคัญต่างๆได้ เช่น การแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3ใน 4 ของ ที่ประชุมผู้ถือหุ้น
ดังนั้น ผู้ถือหุ้นรายอื่นๆอาจไม่สามารถรวบรวมคะแนนเสียงเพื่อถ่วงดุลกับผู้ถือหุ้นรายใหญ่ได้

* จากข้อมูลรายชื่อผู้ถือหุ้นรายใหญ่ ณ วันที่ 30/12/2547

1.4 ความเสี่ยงจากการเปลี่ยนแปลงผู้ถือหุ้นรายใหญ่อันเนื่องมาจากการจำนำหุ้น

 บริษัท สามารถคอร์ปอเรชั่น จำกัด (มหาชน) ได้เข้าทำสัญญาเงินกู้กับธนาคารในประเทศรายหนึ่ง โดยภายใต้สัญญาเงินกู้ดังกล่าว บริษัท สามารถคอร์ปอเรชั่น จำกัด (มหาชน) ตกลงจำนำหุ้นที่ตนถืออยู่ในบริษัทจำนวน 260,832,000 หุ้น หรือคิดเป็นร้อยละ 50.16 ของทุนชำระแล้วของบริษัท เพื่อเป็นการประกันการชำระหนี้ของตน อย่างไรก็ตามหากบริษัท สามารถคอร์ปอเรชั่น จำกัด (มหาชน) ผิดสัญญาเงินกู้ และธนาคารรายดังกล่าวใช้สิทธิบังคับจำนำหุ้นของบริษัทโดยการขายทอดตลาดก็อาจทำให้เกิดการเปลี่ยนแปลงผู้ถือหุ้นรายใหญ่ของบริษัทได้ ภายหลังการบังคับจำนำดังกล่าว